Kien qed jittama li jibqa' għaddej fil-kompetizzjoni ta' X Factor Malta iżda l-affarijiet ma żvolġewx b'dak il-mod. Wara li Jimmy Tyrrell inqala' mill-kompetizzjoni ta' X Factor Malta, ir-rispons tal-pubbliku kien wieħed tremend. Ma' newsbook.com.mt Jimmy Tyrrell qal li meta daħal għall-kompetizzjoni kkuntattjawh nies li kien ilu ma jkollu kuntatt magħhom għal snin twal, iżda wara li nqala' mill-kompetizzjoni eluf ta' persuni permezz tal-midja soċjali bdew jikkuntattjawh u jagħtuh appoġġ. Il-parteċipazzjoni ta' Jimmy Tyrrell f'X Factor Malta ħolqot interess ukoll fl-Irlanda, il-pajjiż t'oriġini tiegħu. Tyrrell ilu Malta sa mill-2014 iżda madanakollu il-midja Irlandiża segwit ukoll b'interess il-vjaġġ tiegħu waqt X Factor Malta. Aqra wkoll: L-ewwel żewġ eliminati Jimmy Tyrrell qal ukoll li ilu jikteb kanzunetti sa minn mindu kellu 15-il sena u issa qed jaħseb biex joħroġ uħud minn dan il-materjal u fl-istess waqt iżomm lis-segwaċi tiegħu interessati. Il-ġimgħa l-oħra Jimmy Tyrrell għamel ukoll gig li twasslet fuq il-midja soċjali ta' 103 Malta's Heart . Ħajr: 103 Malta's Heart Filmat u muntaġġ: Viktoria Nikolla Intervista: Frederick Zammit KUN MINN TAL-EWWEL LI TIRĊIEVI L-AĦĦAR AĦBARIJIET Niżżel l-App ta' Newsbook